ROGONADISOIUL 


Am fost întrebaţi de multe ori ce este hipo- 
gonadismul, care sînt cauzele lui și cum se 
poate trata. Întrebarea ne-a fost pusă îndeo- 
sebi de tineri, preocupați în mod firesc de 
viitoarea evoluție a sănătății lor. 

Sintem siguri însă că temerile celor mai 
mulţi dintre ei nu sînt justificate. Ceea ce ei nu- 
mesc hipogonadism nu este hipogonadism. 
Micile tulburări de dinamică sexuală ale tine- 
rilor au explicaţii multiple și rareori sint o 
problemă medicală. De aceea credem că dis- 
cuția de față este binevenită. 

Vom începe cu o explicație preliminară. 
Testiculul are. două funcţii: una endocrină 
şi alta reproductivă. Celule specializate sinte- 
tizează și secretă hormoni androgeni, hormoni 
care asigură masculinizarea normală, Proce- 
sul începe în cursul vieţii intrauterine şi du- 
rează practic toată viața. Androgenii permit 
dezvoltarea normală a organelor genitale, 
dau o conformaţie specifică corpului, asigură 
dezvoltarea caracterelor sexuale secundare 
şi, ceea ce este extrem de important, impun și 
un comportament specific. 

Cea de a doua funcție implică spermato- 
geneza. Este un proces complex care începe 
la pubertate. Testiculul produce valuri de sper- 
matozolzi. În mod normal, în fiecare centi- 
metru cub de spermă se găsesc între 50 și 
100 de milioane de spermatozoizi. Bărbaţii 
care produc o asemenea cantitate de sperma- 
tozoizi sint de obicei fertili. Cind numărul 
spermatozoizilor scade sub 20 de milioane 
pe centimetru cub, fertilitatea este afectată. 

Pornind de la aceste premise, este ușor de 
înțeles că hipogonadismul înseamnă o dimi- 
nuare mai mult sau mai puțin accentuată a 
secreției de testosteron, asociată frecvent 
cu tulburări de spermatogeneză. Deci, orice 
afecțiune a areae poate să ducă la hipo- 
gonadism. Dar nu numai a gonadei. O dere- 
glare a sistemului hipotalamo-hipofizar are 
aceleaşi consecințe. 

"Aspectul clinic este determinat de momen- 
tul în care s-a conturat deficiența gonadală. 
Firește, există diferențe mari între hipo- 
gonadismul prepuberal și cel postpuberal. În 

rimul caz — pubertatea nu mai survine. 

n absenţa hormonilor androgeni, tinerii sînt 
înalți, cu membrele inferioare gi cu carac- 
terele sexuale secundare — pilozitatea fa- 
cială și corporală slab dezvoltate — și cu or- 
ganele genitale cu caracter Infantil. 

Nu orice întirziere a apariţiei pubertății este 
o dovadă de hipogonadism. Destul de rar, 
pubertatea poate să apară tirziu, la 18, 19 
sau chiar 20 de ani. Este ceea ce se numește 
pubertate întîrziată. Odată apărută, ea se va 
desfășura însă normal. 

Hipogonadismul adultului este cu totul 
diferit. Semnele descrise mai înainte lipsesc. 
Pe primul plan stau impotența și absența 


libidoului. 

Hipogonadismul este condiționat de factori 
multipli,ereditari și de mediu. Un rol impor- 
tant îl au anomaliile cromozomiale. Într-unul 
din numerele trecute am vorbit despre sin- 
dromul Klinetelter, sindrom condiţionat de 
prezența unui cromozom X în plus. Nu este 
însă singura anomalie cromozomială întilnită 
la bărbaţii cu hipogonadism. S-au întiinit băr- 
baţi cu XXYY și bărbați cu numeroase mo- 
zaicuri, adică cu celule cu cromozomi normali 
și celule cu cromozomi anormali și cu tulbu- 
rări clinice reduse — uneori chiar cu sperma- 
togeneză normală sau aproape normală. Si- 
gur, această formă de hipogonadism nu poate 
fi diagnosticată doar citogenetic. 

Alte cazuri sînt rezultatul unei mutații ge- 
nice. În asemenea circumstanță, după naş- 
terea unui băiat bolnav se nasc și alti copii cu 
aceeași tulburare. Una dintre aceste torme 
asociază însă și malformații ale organelor 
genitale externe. Se pare că tot tulburările 
genetice sint «vinovate» de cea mai rară 
formă de hipogonadism întilnită în patologia 
umană — absenţa testiculelor. 

Vrem să vorbim mai mult despre o anomalie 
frecventă peste care se trece deseori cu multă 
ușurință, despre criptorhidie, adică despre 
absența testiculelor din scrot. Mulţi nou- 
născuți — aproximativ 10% — nu au testiculele 
coborite. În timp — pînă la sfirșitul primului an 
de viață — frecvența scade pînă la 2—3%,. 
Apoi se diminuează din nou pînă la pubertate. 
După aceea 0,3—0,4% dintre tineri au criptor- 
hidie uni sau bilaterală. Cauzele anomaliei nu 
au prea multă importanţă în contextul de față. 
Ceea ce este deosebit de important este că 
necoborirea testiculelor antrenează apariția 
unor leziuni importante. care cuprind atit 
funcția endocrină cit și spermatogeneza. 

La adulți, hipogonadismul este uneori ur- 
marea unei parotidite epidemice. Aproape un 
sfert dintre bărbaţii care fac această infecție 
au și o inflamație acută a testiculului — orhită. 
În timp ce la copii infecția nu lasă urme, la 
adulți poate să ducă la modificări profunde, 
al căror final este sterilitatea. 

În sfirșit, gonoreea orhitică are consecințe 
similare dacă nu este bine tratată. Cred că 
este inutil să mai prevenim tinerii asupra 
riscurilor pe care le implică blenoragia. 

Se vede clar din cele spuse mai sus că nu 
există o formă de hipogonadism, ci multiple 
forme care, uneori, pot fi identificate numai du- 
pă laborioase investigaţii de laborator. Nu de 
puține ori, alături de studiul cromozomilor și al 
spermatogenezei, este nevoie și de o biopsie 
testiculară. 

Tratamentul va fi astfel în funcţie de tipul 
de hipogonadism, iar durata lui variabilă, 
uneori îndelungată, pînă cînd se obțin efectele 
dorite. El va fi stabilit de endocrinolog. 

Concluzia este evidentă. Nu orice tulburare 
de dinamică sexuală, care preocupă pe atiția 
tineri, este dovada unui hipogonadism, dar 
orice complex de tulburări, care include întir- 
zierea pubertăţii, prezența unor testicule mici 
și a unor organe genitale infantile, absența 
caracterelor sexuale secundare și, uneori, 
dezvoltarea sinilor, poate sugera un hipo- 
gonadism. Bănuiala o confirmă sau nu numai 
un endocrinolog. 

Am lăsat la urmă climacteriumul masculin. 
În această formă de hipogonadism, sperma- 
togeneza și producţia de testosteron scad 
treptat. Se adaugă deseori fenomene similare 
celor pe -care le au femeile la menopauză. 
Climacteriumul se instalează în mod obișnuit 
tirziu. Uneori, el apare la 40 de ani sau chiar 
mai puțin. Atunci pune probleme deosebite. 
De multe ori, climacteriumul timpuriu este 
unul dintre semnele sindromului Klinefelter, 
o consecință îndepărtată a unei orhite, ur- 
mează unei operaţii de hernie, unei tulburări 
endocrine sau neurologice. 


Dr. C. MILIAN 


POSTA 


L.M.S. — Prejmer. În privinţa urmă- 
rilor de care pomeniti, s-a exagerat mult 
în cărţile scrise pînă de curind. Dacă 
există tulburări ale funcțiunii sexuale, 
ele se cer examinate cu toată atenția 
de medici specialiști (neurolog, endo- 
crinolog, psihiatru, urolog), pentru a 
se descoperi adevăratele lor cauze și 
nu cele imaginate de dv. Nu înțelegem 
de ce vă jenați să consultați un medic. 
Teama, rușinea sau rezerva față de 
medic sînt atitudini copilărești, dăună- 
toare. 

W.Q.11 — Arad. Singurul sfat pe care 
vi-l recomandăm este să vă adresati 
unui medic endocrinolog din- locali- 
tatea dv. 

LP.R. — Păltiniş, Dan B. — Ciuj. 
Renunţaţi. (a masturbaţie. Sintem și- 
guri că veţi reuși cu puţină voință. Nu 
vă mai gindiți la «eventuale» urmări. 

A.M.S. — 3 — Cluj. Ne pare rău că 
nu putem să vă ajutăm. Numai medicul 
poate să diagnosticheze boala de care 
suferiți. Adresaţi-vă cu încredere ser- 
viciului de dermato-venerice. 

A.C. — Constanţa. Poluţiile (ejacu- 
lări nocturne în timpul somnului) sint 
normale la orice bărbat care nu are o 
viață sexuală propriu-zisă. Dacă doriţi 
să consultaţi un medic în București, 
adresați-vă serviciului de andrologie 
din cadrul Institutului de endocrinolo- 
gie, Bd. Aviatorilor 34. 

G.L.X. — Călărași. Totul are carac- 
ter individual. Debutul poate avea loc 
atunci cind organele genitale sint bine 
dezvoltate şi funcțiunile sint normale. 

K.B. — Cluj. Nu va mai taceți griji. 
mu: normali, 

A.B.C. — Timiș. Nu ne îndoim că 
sinteti intens preocupat de tulburările 
dv., dar sîntem siguri că situația nu 
este atit de tragică cum o descrieți. 
Vă stătuim să vă adresaţi Institutului 
de endocrinologie și să vorbiți cu unul 
dintre andrologi. Veţi găsi sprijinul de 
care aveți nevoie. 

A.N. — Salonta. Atita vreme cit 
nu aveți nici un fel de tulburări funcţio- 
nale, dimensiunile sint mai puţin im- 
portante. După toate aparențele, sîn- 
teti un om normal. Dacă mai tirziu veți 
avea tulburări, adresați-vă unui endo- 
crinolog; 

8.0.85. — Caracal. Este greu de spus 
dacă organele dv. genitale sînt normale 
sau nu. Sigur, tulburările pe care le 
prezentaţi n-au nici o legătură cu viciul 
pe care l-ați practicat cîndva. Rămineţi 
în continuare sub supravegherea unui 


psihiatru. Aveţi o nevroză care va trece. 
„P. — lași. Este puţin probabil că 
vă veți recăp vigoarea tinereții. Dar 


un tratament susținut cu testosteron 
vă va ameliora situația. Vă sfătuim să 
consultați un endocrinolog. 

O.P. — Craiova. Nu credem că este 
vorba de un sindrom Klinefelter, dar 
pentru un diagnostic de siguranţă a- 
dresați-vă laboratorului de genetică al 
Institutului de endocrinologie «C.I. Par- 
hon» din București. 

B.L. — Caransebeș. Ce vă putem 
spune noi știți şi dv. foarte bine. Faceți 
sport și învățați. Deocamdată nu există 
m un tratament împotriva impulsu- 
rilor adolescenţei. Și nici n-ar trebui 
să existe. Totul se va termina cu bine. 

D.H. — Satu Mare. Deocamdată nu 
există nici o soluție eficientă. Sint in- 
dicaţii însă că, în viitorul apropiat, tul- 
roua dv. va fi corectată și la noi în 
ară. 

P.Ş. — Cluj. Tot ceea ce vi se în- 
timplă aparține normalului. Ar fi tre- 
buit să fiți îngrijorat dacă era în alt fel. 

Disa — Ploiești. Adresaţi-vă unui 
endocrinolog. S-ar putea să vă dea el 
soluția corectă. 

L.M. — Simeria. La prima întrebare 
veţi găsi răspunsul într-unul din nume- 
rele mai vechi. La întrebarea următoare, 
nu noi sintem în măsură să vă dăm o 
rezolvare. 


RUDRIGII 


Construcţie compactă. Avansuri reglabile, fără trepte. 
Fixare prin prindere a tuturor subansamblelor mobile. Acţio- 
nare cu motor a prinderii sculei. 


Diferite variante de depla- Model WH 13 — comandat cu dis- 
sare ale masei de lucru. Prin- pozitiv de citire optică 
dere hidraulică a sculelor nor- Model WH N-13 cu indicatoare de 
male. Reglarea fără trepte a poziție sau comandă numerică 
avansurilor cu motor de cu- Diametrul axului 130 mm, conul 
rent continuu. Ghidaj rigid.  ISO-50 
Platformă de deservire de- Suprafața mesei de lucru 1400 x 
plasabilă vertical independent 1400 mm sau 1 800 x 1800 mm 
de poziția păpușii fixe. Puterea totală 35 kW 
Greutatea mașinii 3 500 kg 
Execuţie în cruce a patului mașinii 
unelte Aitai za 


Mașini de alezat şi de frezat orizontale WH13 
sirajinipoari 


Strojimport A.G. Vinohradská 184, Praha 3, R.S Cehoslovacă 

Fotografiile alăturate, reproduse după revista «Popular Science», 
au fost luate cu ajutorul sateliților artificiali ai pămîntului. Oamenii de 
ştiinţă le folosesc pentru a descoperi rezerve de țiței și minereuri 
ascunse, incendii de păduri în locuri inaccesibile, poluarea atmosfe- 
rei și a apelor, fracturi tectonice etc. 

Articolul din revista menţionată relevă, printre altele, progresele 
mari obţinute în acest domeniu. Astfel, geologii au consumat mii de 
ore,timp de 5 ani, pentru a studia pe teren zona extrem de frămintată 
a lanţului de munţi Wind River din Wyoming (S.U.A.), urmărind faliile 
şi fracturile unde se aprecia că sint localizate bogate zăcăminte mi- 
nerale. Pe baza unei singure fotografii aeriene, realizată de către sate- 
litul ERTS-1, specializat în prospectarea zăcămintelor terestre, a putut 
fi alcătuită harta detaliată a zonei muntoase studiate, înlocuind munca 
efectuată de geologi în condiţii dificile. 

Sateliţi de tipul ERTS sau programul EREP (Complexul de expe- 
riențe pentru resursele pămîntului) de pe Skylab au adus contri- 
buţii hotăritoare în cercetarea științifică din meteorologie, agricultură, 
geologie, sistematizare urbană, combaterea poluării etc. 

Citeva exemple: 

În California s-a economisit peste 1 milion de dolari prin depis- 
tarea cu 2—3 zile mai devreme a unor uriaşe incendii de păduri cu aju- 
torul fotografiilor luate de un satelit ERTS. 

Pe fluviul Mississippi s-au putut localiza bancuri mari de peşti, 
acestea apărind în fotografie într-o culoare diferită de cea a ape.. 

Cu ajutorul unor fotografii EREP luate de la bordul Skylab, au 
fost descoperite surse potenţiale de energie geotermică pe coasta 
vestică a S.U.A. și în Mexic, precum și zăcăminte de petrol și gaze 
în statul Utah. 

În centrul Californiei, tot cu ajutorul satelitului ERTS, s-au pus în 
evidenţă falii necunoscute pînă în prezent, care au furnizat date asu- 
pra cutremurelor din zonă. 

Imaginile obţinute cu ajutorul sateliților au o mare importanţă din 

punct de vedere ştiinţific, datorită faptului că ele acoperă o suprafață 
mare de pămînt, se pot efectua în diverse condiții atmosferice și de 
iluminare, folosind sensori într-o gamă largă de lungime de undă și 
proprietăţile de reflecţie a razelor infraroșii etc. 


ACTUALITATEA 


1. — Nisipul, vintul şi apa remodelează coasta venezueleană din dreptul 
Mării Caraibilor. O imagine luată de la bordul lui Skylab arată cum uscatul 
înaintează prin depunerea nisipului în golful Venezuela şi în acelaşi timp 
fenomenul continuu de eroziune a țărmului de către apele mării, 

2. — Înainte și după inundațiile din 1973 In zona de confluență a fluviilor 
Missouri cu Mississippi (A) și Mississippi cu Illinois (B). Regiunea inun- 
dată este marcată cu litera C. Fotografiile au fost luate de stelitul ERTS-1. 

FERMOAR CHI RURGICAL AUTOMAT 


Inginerul australian M. Kawchitch a pus la punct un fermoar susceptibil de a înlocui avantajos tehnicile obişnuite de 
sutură. Constituit dintr-o panglică adezivă, sistemul se aplică înainte de intervenție pe traseul inciziei pe care chirurgul o 
va efectua ulterior. Operația odată terminată, o bandă de nailon perforată, înzestrată cu mici croşete şi cu un resort, repune 
în contact cele două buze ale plăgii. Acest procedeu permite pacientului să scape foarte repede de cicatricile disgrațioase ce 


însoțesc sutura rănii. 


Menţionăm că, de fapt, nu este vorba de o premieră a panglicii adezive în chirurgie, dar pentru prima dată aceasta 
a fost propusă ca mijloc de închidere perfect «automatică a țesuturilor incizate. 

ACTUALITATEA 


SOVIETIC Il-86 


Recent, agenția TASS a publicat foto- 
grafia machetei unui nou avion de pasa- 
geri. Este vorba de avionul IL—86, care se 
găsește în faza de fabricație în Uniunea 
Sovietică. Echipat cu patru motoare turbo- 
reactoare, acest aerobuz va putea transpor- 
ta 350 de pasageri cu o viteză de 960 km/ 
oră. În interior, pe partea superioară a 
fuzelajului, se găsesc trei saloane pentru 
pasageri, cu 9 rînduri de fotolii. La îm- 
barcare, pasagerii își depun bagajele pe 
puntea inferioară, iar apoi urcă o scară 


minute. 
fotografie, macheta  aerobuzului 
IL—86. 


RAZA LASAR ÎN LOCUL NOARMICALOR 


interioară pentru a lua loc în saloane. 
Datorită celor trei uși de acces, îmbarca- In 


rea pasagerilor nu "durează decit citeva 


Într-o liniște aproape totală, pe masa spre care sînt ațintite 
privirile celor prezenți în sală se deplasează o mică pată roșie. 
Ea taie cu ușurință grosimea mai multor straturi de stofă, lăsind 
în urmă o diră îngustă, aproape fumegindă.Mica pată roșie este 
de fapt stofa care arde, tăiată de raza laser. Raza însă nu se vede; 
ea este infraroşie. 

Croiala se execută cu o viteză de 20 cm/s, ceea ce nu este deloc 
puţin, deoarece un dispozitiv laser pentru croit înlocuieşte munca 


mai multor croitori. El mai este eficient și dintr-un alt punct de 
vedere: utilizarea lui reduce substanțial cantitatea deșeurilor de 
material. 

Marginile stofei, arzind puțin pentru a realiza tăietura dorită, 
nu se destramă; acum ele parcă ar fi surfilate. 

Dispozitivul laser despre care am vorbit a fost realizat la Insti- 
tutul' textil de industrie uşoară din Leningrad și aplicat deja cu 
bune rezultate în croitorie. 


PE TRASEUL 
VIITORREI CONDUCTE 


În «deșerrub de zăpadă se ridică, pe țărmul golfului Prudhoe 
din Nordul Alaskăi, siluetele turlelor de foraj. Aici, unde în pre- 
zent se observă șleaurile făcute de autocamioane, va fi traseul 
viitoarei conducte petroliere sau al proiectului «Trans-Alaska» 


(vezi «Ştiinţă și tehnică nr, 6/1974). 


EFECTE ANTICANCEROASE ALE LUMINII 


Un subiect care pare să rețină atenția 
biologilor este efectul cîtorva frecvențe 
luminoase asupra celulelor umane si in 
special etectele anticanceroase ale luminii 
filtrate de unii coloranți. Astfel, în cadrul 
reuniunii Societății americane de chimie, 
dr. T.J. Dougherty a raportat că șoareci 
bolnavi de cancer al glandelor mamare 
(carcinom) au fost injectați cu fluoresceină 
și au fost expuși timp de 5 zile, 3—6 ore 
pe zi, la o sursă luminoasă puternică, fie un 
proiector de 500 W, fie o lampă cu arc 
de 1 000 W. Trei zile mai tirziu, s-a obser- 


vat o regresie a tumorii. Semnificativ 
pare faptul că la șoarecii grupei martor 
tumora era de 50 de ori mai mare decit 
la cei ce aparțineau grupei tratate. 
Explicaţia ar fi următoarea: filtrul colo- 
rant ar izola lungimea de undă ce-i pro- 
duce o excitație; apoi ar avea loc un schimb 
de energie între acest colorant și oxigenul 
molecular, care antrenează eliberarea elec- 
tronilor «singuri». Aceştia, la rindul lor, 
provoacă disocierea moleculei de oxigen 
și apariția oxigenului atomic, ce nu «tră- 
ieste decit o milionime de secundă. El ar 


ataca moleculele celulelor canceroase. 

Dr. Dougherty și colaboratorii săi de la 
Centrul de cercetări științifice din Buffalo 
găsesc un mare avantaj în faptul că această 
metodă permite pătrunderea luminii vizi- 
bile pină la tumoră. 

Experimentarea pe om nu va fi incer- 
cată decit atunci cînd va fi sigur că acțiunea 
distructivă a oxigenului atomic nu se 
extinde și asupra celorlalte celule ale orga- 


nismului. 


DDT-u VA FI BIODEGRADABIL 


Doi microbiologi americani, 
Juengst și M. Alexander, au stabilit oii 
că în laborator, moleculele de DDT se 
comportă altfel decit în natură, lăsindu-se 


«dirijate de anumite bacterii, care le 


r3 


w aceste transformări se găsesc din abundență 
E 


transtormă în metaboliți inofensivi. În- 
deosebi două tipuri de bacterii sint cele 
care duc foarte rapid molecula rebelă la 
" acest sfirșit, transformind astfel DDT-ul 
în acid para-clorfenilacetic, produs de- 
- gradat la rindul său în fragmente solubile 
în apă. Or, bacteriile responsabile de 


în apa mării, de unde dealtfel au fost recol- 
tate pentru a servi experienţelor. De aici 
şi întrebarea de ce biodegradarea DDT- 
ului nu se produce în natură, fapt care a 


a dus dealtfel la acumularea acestui insec- 


“ticid și în cele din urmă la abandonarea 


progresivă a utilizării sale, în ciuda nume- 
roaselor calități pe care le are. 

O explicație ar fi aceea că în mediul 
marin, DDT-ul se află fizic separat de 
organismele capabile să-l distrugă. Se 


TUPA NUDURI Di 
INA LAB 
JU DREOANISUI IL 
VU aN 


Ultimele cercetări făcute de oameni de 
știință au demonstrat că la creșterea tem- 
peraturii mediului înconjurător, în țesutul 
osos al omului se produc modificări: 
descrește cantitatea de calciu. Oasele 
constituie principalul depozit de calciu 
din organismul omului (99%). Locuitorii 
din zona centrală a Europei supuși expe- 
rienței — lăsați să petreacă citeva zile 
la temperaturi depăşind 50° — au pierdut 
din organism pînă la 19% calciu. Expe- 
riența a arătat că, cu timpul, acest proces 
de +afinare a oaselor se încetinește și orga- 
nismul se obișnuiește cu noile condiții. 
Dereglarea metabolismului calciului din 


ştie că acest insecticid este liposolubil, res- 
pectiv solubil în lipide (grăsimi). Solubili- 
tatea lui în anumite lipide atinge 100 000 
de părți pe milion. Astfel, DDT-ul se 
acumulează în țesuturile adipoase ale peş- 
tilor, ale moluștelor, ale algelor etc., fiind 
perfect protejat împotriva bacteriilor sus- 
ceptibile să-l degradeze. În plus, algele 
moarte și alte substanțe inerte pot absorbi 
și ele DDT-ul, sustrăgindu-l degradării. 
În sfirșit, bacteriile înseși rețin insecti- 
cidul. S-a demonstrat, spre exemplu, că 
Bacillus megaterium absoarbe pină la 1,7 
micrograme DDT pe miligram -celulă, 
în mare parte în membrana sa, care cores- 
punde într-adevăr zonei celei mai bogate 
în lipide a microorganismului. 
Persistența DD'T-ului este justificată 
şi de alte explicații; în ocean, diverse 
specii microbiene inhibă celulele capabile 
să ducă la degradarea lui. S-a demonstrat 
în toate cazurile că descompunerea DDT- 
ului de către ciuperca Mucor alternans 
este blocată de prezența altor microciu- 


organism a fost observată și mai inainte, 
în cursul diferitelor maladii ale omului. 
Oamenii de știință puneau acest proces 
pe seama lipsei de substanțe minerale din 
alimentaţie, Studiul influenței căldurii a- 
supra oaselor a fost întreprins pentru 


perci. Acestea pot împiedica creșterea 
speciilor care posedă enzimele necesare 
degradării DDT-ului sau să le blocheze 
activitatea lor enzimatică. Or, este posibil 
ca enzimele-cheie pentru distrugerea DDT- 
ului să pretindă a fi activizate de o substanță 
absentă în condiţii naturale? Totuşi, proba 
că această biodegradare este posibilă în 
realitate incită pe cercetători să-și con- 
tinue activitatea. Juengst și Alexander 
se străduiesc îndeosebi să identifice pro- 
dușii rezultați din acțiunea lui Mucor 
alternans, care transformă moleculele de 
DDT în nu mai puţin de doi metaboliți 
solubili în apă, probabil acizi organici. 
Rezultatele acestor lucrări, după păre- 
rea autorilor, ar putea dicta modificări în 
structura DDT-ului, pentru a se ajunge la 
un produs de aceeași eficacitate, dar uşor 
destructibil. Sau, de ce nu? să se găsească 
un mijloc simplu de a ușura biodegradarea 
rapidă și completă a DDT-ului, la care 
s-ar putea recurge în continuare, avind în 
vedere prodigioasele sale avantaje. 


UN APARAT 
PENTRU NEVĂZĂTORI 


De curind, specialiștii polonezi, sub conducerea profesorului V. Star- 
kevici, au construit și experimentat la Institutul de medicină din orașul 
Szczecin un aparat care, bazat pe același vechi principiu de transformare 
electrică a imaginii, vine să depășească faza de cercetări de laborator, putind 
fi pus la dispoziția nevăzătorilor. Cu ajutorul lui, nevăzătorii pot «vedea» 
lucrurile din încăpere, siluetele oamenilor, pot să se deplaseze cu destulă 
ușurință pe străzile aglomerate. Aparatul este construit din două părți 
legate între ele prin conductoare. O parte este casca, iar cealaltă o mică cutie 
în care se află un sistem electronic. Datorită impulsurilor electrice, imaginea 
receptată se întărește și se modulează. 

Aparatul profesorului Starkevici este de pe acum — chiar dacă în viitor 
va fi pasibil de perfecționări pentru a deveni miniatural — o posibilitate 
reală pentru cei cca 15 milioane de nevăzători ciți există în întreaga lume. 
în a stabili legătura cu lumea înconjurătoare. 


prima oară. Rezultatele obținute au impor- 
tanță atit teoretică cît și practică pentru 
fundamentarea măsurilor de protecție a 
omului împotriva influenței nocive a tem- 
peraturilor înalte. w 


CONCENTRAREA URBANĂ - ELEMENT SPECIFIC EPOCII NOASTRE 


(Urmare din pag. 29) 


lor estetic și psihologic (constituie o oază de 
liniște, bună pentru relaxarea omului supus 
stressului citadin), precum şi de ecran anti- 
zgomot. 

Este interesant de arătat că situaţia spațiilor 
verzi în lume este foarte diversă. În timp ce la 
Paris sint numai 1,3 de spațiu verde pe fie- 
care locuitor, la Londra și Roma sint 9 nf, la 
Berlin 13 m şi la Viena 25 m. Bucureștiul are 
și el o poziție bună în această statistică. 

Pretutindeni în lume există o preocupare 
susținută pentru studierea influențelor con- 
centrării urbane asupra mediului înconiurător 
şi masurilor ce se impun pentru îmbunătăţirea 


as 


modului de viață al locuitorilor marilor orașe. 

În Franța se proiectează un oraș experiment 
care a primit denumirea de «oraș curat». Este 
vorba de Vaudreuil, amplasat la 25 km de Rou- 
en, care s-a prevăzut să albă 100 000-150 000 de 
locuitori pînă la sfirşitul secolului, să cuprindă 
o serie de funcțiuni urbane, incluzind și o oare- 
care activitate industrială. A fost întocmit un 
bilanț complet asupra climei, atmosferei, vege- 
tației și apei din zonă, s-au formulat principii 
privind zgomotul produs de diverse mijloace 
de transport, tipul optim al reţelei stradale, 
modul de încălzire cel mai nepoluant, implanta- 
rea de ecrane de vegetaţie între cartierele de 
locuit și industriale etc. 


COPERTA I: 


Gr 0 IDEE A VIITORULUI 3 


O oglindă uriașă, care captează energia solară, gravi- 
tează în cosmos la 36 000, m înălțime, aflindu-se mereu 
deasupra aceluiași punct de pe pămint. Ea este consti- 

VARIETATI tuită din baterii care transformă radiația solară în elec- 
tricitate și o transmite pe pămînt cu ajutorul microun- 
delor. Proiectul respectiv nu are nimic fantastic. După 
cum se ştie, chiar în condiţiile tehnologice actuale, o 
suprafață de 100 mp de baterii solare pot produce o 
putere electrică de 25 kW. Or, reflectorul proiectat va 
avea o suprafaţă de 16 milioane mp. Radiația de micro- 
unde trebuie să fie de mică intensitate (0,05 W/cm?), 
pentru a nu fi vătămătoare vieţuitoarelor. 


O firmă de ceasornice din Japonia, «Citizen Watch Co», a făcut cunoscut de curind că a pus la punct un ceasornic brățară 
electric, alimentat de la o pilă solară. Energia solară captată prin cadran încarcă un miniacumulator. Acesta, la rindul lui, alimentează 
cu energie electrică un motor pas cu pas. După afirmațiile firmei producătoare, sint suficiente doar patru minute de expunere la 
lumina solară pentru ca ceasornicul să funcționeze... 24 de ore! Deocamdată nu s-a făcut nici o precizare cu privire la data cind 
aceste ceasornice vor fi comercializate si nici cu privire la preţul de cost, care se presupune că va fi suficient de ridicat. 


CU POATĂ VITEZA 


Nava pe pernă de aer din figură a fost construită experimental 
în S.U.A., fiind una dintre cele mai rapide de acest tip din lume. 
Vasul denumit SES—100 B, cu un dopiero de 100 de tone, 
atinge 80 de noduri (150 km/oră). versiunea operațională, 
această ambarcație va avea 2 000 de tone. 


INSTALATIE DE OZONARE A APEI POTABILE 


Uzina Kralovo Pole din R.S. Cehoslovacă a construit o insta- 
lație de ozonare a apei potabile, menită să înlocuiască procedura 
folosită în prezent, de tratare cu clor a apei, în scopul distrugerii 
bacteriilor primejdioase și a substanțelor toxice. Ozonul are efect 
de dezinfecție, înlătură gusturile și mirosurile neplăcute şi dimi- 
nuează conţinutul de fier, mangan, fenol, nitriți și cianuri. Această 
nouă tehnologie are avantajul că nu se adaugă apei substanțe 
străine, ozonul putind fi extras chiar la locul întrebuințării, iar 
ozonul excedentar se descompune în oxigen, fapt care duce la o 
îmbunătăţire și mai substanțială a calității apei. Capacitatea 
instalaţiei de ozonare oscilează între 12 g și 3 000 g ozon pe oră. 
Pentru nave maritime și fluviale, instalația este dotată cu echipa- 
ment special. 

ONAN ri aa 


Această stranie figură reprezintă 
un fascicul de ultrasunete difractate 
pe o rețea acustică după traversarea 
unei lentile acustice. De fapt este 
vorba despre tehnica pusă la punct 
de către doctorul Godo de la socie- 
tatea «Realisations Electroniques de 
Meaux prin care se poate vizualiza 
emisia unor fascicule de unde ultra- 
sonore. El a constatat că atunci cînd 
un fascicul ultrasonor traversează un 


MINIAHUTOMORIL 
ELECTRIC 


«Citican este un nou automobil electric alimentat de la 6 baterii 
de 6 V fiecare, care pot fi încărcate la un redresor obișnuit. Caro- 
seria este din masă plastică, are două locuri, vehiculul putind 
transporta și 90 kg de bagaj, cu o viteză de deplasare de 45 km/oră. 
Miniautomobuui are o autonomie de mers de 80 km, iar costul 
de exploatare este apreciat de constructor, firma «Vanquard» 
Florida (S.U.A.), la circa un dolar pe 100 km. 


Geologul: Ce noroc pe capul meu, tocmai 
roca asta-mi lipsea din colecție!!! 


Speologul: Puteți veni 
fără grijă; în peştera asta 
nu-i nici urmă de lilieci!!! 


VIZUALIZAREA ULTRASUNETELOR 


fascicul de lumină, primul provoacă 
difracția luminii şi astfel devine po- 
sibilă obținerea unei imagini. Acest 
nou procedeu va permite să se veri- 
fice calitatea lentilelor acustice și 
să se etaloneze sondele ultrasonore. 
Procedeul va putea fi utilizat de 
asemenea în domeniul medical. 

În fotografia alăturată se poate 
vedea imaginea unor fascicule ultra- 


sonore. 


Realizează pentru piața internă și ex- 
port produse mult solicitate: acid sul- 
furic de contact acid sulfuric fumans; 
acid sulfuric pentru acumulator; bioxid 
de sulf tehnic lichefiat; pirosulfit de sodiu 
tehnic; .pirosulfit de potasiu tehnic; piro- 
sulfit de potasiu pentru uz fotografic; 
sulfat de sodiu tehnic anhidru; supe 
fosfat pulbere; superfosfat granulat; 
perfosfat pentru industria alimenta 
xafluorsilicat de sodiu; tripolif 
sodiu; fosfat monopotasic; 
moniu etc. 


